paragraph_text: Philippe Suchard osnovao je tvrtku poslastica u švicarskom mjestu Neuchâtelu. Carl Russ-Suchard pokrenuo je proizvodnju čokolade koristeći ime Milka 1901. godine. Čokolada je između ostalog prepoznatljiva po slici ljubičaste krave na omotu pakiranja. Ime vjerojatno potječe od riječi Milch i Kakao (što na njemačkom znači mlijeko i kakao). Prema drugom mišljenju, ime potječe i od poznate hrvatske operne umjetnice Milke Trnine, koja je u Suchardovo vrijeme bila vrlo poznata.